钦定古今图书集成/明伦汇编/氏族典/第529卷 > 郭弘霸
## 钦定古今图书集成/明伦汇编/氏族典/第529卷 > 郭弘霸

按《唐书郭弘霸传》：“弘霸，舒州同安人，仕为宁陵丞。天
授中，由革命举，得召见。自陈往讨徐敬业，臣誓抽其
筋，食其肉，饮其血，绝其髓。武后大悦，授左台监察御
史，时号‘四其御史。再迁右台侍御史。大夫魏元忠病，
僚属省候，弘霸独后入，忧见颜间，请视便液，即染指
尝验疾轻重，贺曰：‘味苦当愈’。喜甚’。元忠恶其媚，暴语”
于朝。尝按芳州刺史李思征，不胜楚毒死。后屡见思
征为厉，援刀自刳腹死，顷而蛆腐。